มันนี่ทูเดย์
ตราสารหนี้แลนด์แบงก์ขายหมด
2 มิ.ย. 2558

ตราสารหนี้แลนด์แบงก์ขายหมด
นางศศิธร พงศธร  กรรมการผู้จัดการ ธนาคารแลนด์ แอนด์ เฮ้าส์  เปิดเผยว่า จากการที่ธนาคารได้เสนอขายตราสารด้อยสิทธิเพื่อนับเป็นเงินกองทุนประเภทที่ 2 จำนวน 4,000 ล้านบาท อายุ 10 ปี และธนาคารมีสิทธิไถ่ถอนก่อนครบกำหนดตั้งแต่ 5 ปี นับตั้งแต่วันออกตราสารด้อยสิทธิ อัตราดอกเบี้ยคงที่ร้อยละ 5.125 จ่ายดอกเบี้ยทุกๆ 3 เดือน และได้เปิดให้ลูกค้าและนักลงทุนที่สนใจจองซื้อเมื่อวันที่ 18-20 พ.ค.ที่ผ่านมา ได้รับความสนใจจากลูกค้าและนักลงทุนจองซื้อครบจำนวนที่ออกขาย 
ธนชาตประมูลหนี้สินเชื่อรถยนต์
ธนาคารธนชาตขอเชิญผู้สนใจเข้าร่วมประมูลซื้อสิทธิเรียกร้องในหนี้สินเชื่อเช่าซื้อรถยนต์และสินเชื่อสารพัดนึก ครั้งที่ 2/2558 รูปแบบการประมูลแบบรายกลุ่ม โดยระบุราคาแต่ละรายลูกหนี้ตามแบบฟอร์มการยื่นซองประมูลราคาโดยวิธีปิดซอง ณ ที่ทำการธนาคารธนชาต โดยเปิดจำหน่ายเอกสารประกอบการประมูลและข้อมูลเกี่ยวกับทรัพย์สิน ตั้งแต่วันที่ 2-5 มิ.ย. และยื่นซองประมูลเสนอราคาซื้อในวันที่ 10 มิ.ย.นี้ผู้สนใจสามารถสอบถามข้อมูลเพิ่มเติมได้ที่ ฝ่ายกลยุทธ์และวางแผนธนาคารธนชาต อาคารเพชรบุรี ชั้น 9 หมายเลขโทรศัพท์ 02-208-5000 ต่อ 4022 และ 02-208-5751